
A Henkel munkatársaival ünnepelte fennállásának 150. évfordulóját

150 évvel ezelőtt, 1876. szeptember 26-án Fritz Henkel a németországi Aachenben megalapította mosószer üzemét. Az azóta eltelt másfél évszázad alatt a vállalat nemzetközi cégcsoporttá fejlődött, amely ma már több mint 70 országban mintegy 50 ezer munkatársat foglalkoztat. A különleges évfordulót a Henkel világszerte munkatársainak szóló rendezvényekkel ünnepelte. A jubileumi év magyarországi eseményének szeptember 19-én, a Margit-szigeti Holdudvar adott otthont. 

A jubileumi év során a Henkel valamennyi régiójában és telephelyén rendezvényekkel és közösségi programokkal köszöntötték a 150 éves évfordulót. Az események megmutatták a vállalat nemzetközi jelenlétének sokszínűségét és azt a teljesítményt, amelyet a Henkel munkatársai nap mint nap hozzátesznek a közös sikerekhez.

„Ükapám 150 évvel ezelőtt aligha gondolta volna, hogy egy napon közel 50 ezer Henkel-munkatárs ünnepli majd ezt a jubileumot a világ minden táján. Az általa alapított kisvállalkozásból globális nagyvállalat lett. Ehhez generációkon átívelő felelősségvállalásra és úttörő szellemre volt szükség” – mondta Dr. Simone Bagel-Trah, a Henkel Felügyelőbizottságának és Részvényesi Bizottságának elnöke.

„Egyáltalán nem magától értetődő, hogy egy vállalat 150 éven keresztül sikeres. A siker legfontosabb alapját ahogy régebben, ma is munkatársaink jelentik: azok a kollégák, akik ötleteikkel, szakértelmükkel és elkötelezettségükkel újra és újra előre viszik vállalatunkat. Ezért a jubileumi év mindenekelőtt az ő ünneplésükről szól köszönetet mondva nekik. Velük együtt szeretnénk bátran reagálni a változásokra, és közösen formálni a Henkel jövőjét” – hangsúlyozta Carsten Knobel, a Henkel igazgatóságának elnöke.


A 150 éves jubileumi mérföldkő megünnepléséhez a magyarországi Henkel-csapat is méltó keretet teremtett: szeptember 19-én, szombaton, a Margitszigeten, a Holdudvarban találkoztak a munkatársak, hogy együtt ünnepeljék a Henkel másfél évszázados történetét. A rendezvényen a budapesti és a környei kollégák mellett a már nyugdíjba vonult egykori munkatársak is ott voltak – így több generáció osztozhatott a jubileumi pillanaton.

A napot igazi fesztiválhangulat lengte be: az esemény arculatában és programelemeiben egyaránt visszaköszönt a jubileumi ünneplés könnyed, felszabadult hangulata. A kollégák számos sportos, játékos és a Henkel jól ismert márkáihoz kapcsolódó aktivitást próbálhattak ki. Például a Schwarzkopf hajállomáson új frizurával frissíthették fel a megjelenésüket, míg a kézműves program kreatív kikapcsolódást kínált. A szerencsekerék megpörgetésével pedig egyedi fesztiválajándékokat nyerhettek.

Az ünnepi hangulathoz természetesen a kulináris élmények is hozzátartoztak: finom ételek, italok, édességek és a 150. évfordulóra készült különleges torta is várta a résztvevőket. A zenei programról két koncert is gondoskodott, így a nap folyamán a beszélgetések, a közös élmények és a zene igazán emlékezetes közösségi élménnyé álltak össze.

A jubileum ugyanakkor a visszatekintésről is szólt. Az alapító, Fritz Henkel előtt tisztelegve egy színész-statiszta, valamint egy installáció idézte meg személyét és a vállalat történetét, emlékeztetve arra, milyen hosszú utat tett meg a Henkel az 1876-os kezdettől napjainkig.

A közös pillanatok, emlékek megörökítésére több fotózási pont is lehetőséget nyújtott, sőt, egy rendhagyó üzenetküldő alkalmazás segítségével nemcsak egymásnak, hanem a jövő generációinak is üzenhettek a kollégák – így a jubileumi ünneplés emlékei szó szerint a jövőbe is tovább élhetnek.

„A Margitszigeten együtt töltött nap számomra is azt mutatta meg, hogy a 150 év sokkal több egy évfordulónál. Ez a 150 év rólunk, emberekről szól: azokról, akik az elmúlt évtizedekben a Henkel közösségének részei voltak, és azokról is, akik ma nap mint nap hozzájárulnak ahhoz, hogy együtt formáljuk a vállalat jelenét és jövőjét. Nagyon jó volt látni, ahogy a különböző generációk együtt ünnepeltek, beszélgettek, nevettek és osztoztak az élményekben. A finom ételek, a zene, a szórakoztató programok és a sok-sok közös pillanat pedig igazán méltó keretet adott ennek a különleges jubileumnak” – tette hozzá Kocsis Zoltán, a Henkel Magyarország ügyvezető igazgatója.

A jubileumi eseménysorozat legnagyobbja szeptember 25-26-án a németországi düsseldorfi központban volt. A péntek esti gálán a gazdasági, politikai és társadalmi élet számos képviselője vett részt. Másnap pedig mintegy 17 ezer munkatárs családtagjaival együtt ünnepelt. A látogatók interaktív élményeken keresztül ismerhették meg a Henkel üzleti területeit, innovációit és 150 éves történetét. 

Egy évforduló, amely összeköt: egyéb juttatások a Henkel munkavállalóinak
A Henkel a 150. évforduló alkalmából kézzelfogható módon is megköszöni munkatársai hozzájárulását. A 2026-os munkavállalói részvényprogram keretében a vállalat minden egyes munkavállalói befektetést további egyszeri 41 százalékkal egészít ki, így még nagyobb lehetőséget biztosítva arra, hogy a munkatársak közvetlenül is részesedjenek a vállalat sikeréből. Mindemellett a jubileumi év során világszerte minden munkatárs további egy szabadnapra jogosult születésnapjának hónapjában.

150 év úttörő szellemisége: hagyománytól az innovációig
A Henkel 1876-ban Aachenben kezdte meg működését, majd néhány évvel később Düsseldorfba helyezte székhelyét. A kis mosószer üzemből fokozatosan nemzetközi vállalat jött létre, amely ma olyan erős márkákkal, mint a Loctite, a Persil és a Schwarzkopf, és vezető piaci pozíciókkal rendelkezik.

A vállalat történetét az üzleti úttörőszellem, az innováció, a nemzetközi terjeszkedés és a folyamatos alkalmazkodás képessége határozta meg. A Henkel az elmúlt 150 évben új márkákkal és technológiákkal bővítette portfólióját, miközben az Adhesive Technologies üzletág a ragasztás, tömítés és bevonatok területén globális vezető szerepet épített ki, a Consumer Brands üzletág pedig számos piacon és termékkategóriában meghatározó pozíciókat tölt be.

A Henkel másfél évszázados történetét tudományos alapossággal dolgozza fel Prof. Dr. Joachim Scholtyseck független történeti tanulmánya, Henkel: Vom Waschmittelhersteller zum Weltunternehmen (Henkel: A mosószergyártótól a világvállalatig) címmel. A C.H.Beck kiadásában német és angol nyelven megjelent kötet a vállalat megalapításától napjainkig tekinti át a Henkel fejlődésének meghatározó állomásait.

A Henkel 150. évfordulója egyszerre jelent visszatekintést egy másfél évszázados történetre és előre tekintést a következő generációkra – arra a jövőre, amelynek formálásában az innováció, a munkatársak és a felelős gondolkodás továbbra is meghatározó szerepet kap.

A Henkelről
A Henkel márkáival, innovációival és technológiáival világszerte piacvezető az ipari és fogyasztói termékek területén. Az Adhesive Technologies üzletágával a Henkel globális vezető a ragasztók, tömítőanyagok és bevonatok piacán. A Consumer Brands üzletága révén a vállalat számos piacon és kategóriában világelső, különösen a mosó- és háztartási tisztítószerek, valamint a hajápolás terén. A cég három legerősebb márkája a Loctite, a Persil és a Schwarzkopf. A 2025-ös pénzügyi évben a Henkel mintegy 20,5 milliárd euró árbevételt és mintegy 3,0 milliárd euró korrigált üzemi eredményt ért el. A Henkel elsőbbségi részvényeit a német DAX tőzsdeindexben jegyzik. A Henkelnél a fenntarthatóságnak nagy hagyománya van, a vállalat világos fenntarthatósági stratégiát követ meghatározott célokkal. A Henkelt 1876-ban alapították, és ma világszerte mintegy 50.000 munkatársa sokszínű csapatot alkot, akiket az erős vállalati kultúra, a közös értékek és a „Pioneers at heart for the good of generations“ vállalati cél köt össze. További információ: www.henkel.com; www.henkel.hu.


Kapcsoltat:
Henkel Magyarország Kft.
Vállalati kommunikáció
Lambert Petra

Email: 	vallalati.kommunikacio@henkel.com

